Αναγνωστική κατανόηση αφηγηματικών κειμένων από παιδιά Β' τάξης Δημοτικού Σχολείου:
Creators: name: Δράκογλου, Αναστασία Γεωργίου
Publisher: name: Aristotle University of Thessaloniki
Year: 2011
Subjects: Αναγνωστική κατανόηση
Γλωσσικές ικανότητες
Αφηγηματικά κείμενα
Reading comprehension skills
Narrative texts

description: Η έρευνά μας αφορούσε στη διερεύνηση των σχέσεων ανάμεσα στο επίπεδο αναγνωστικής κατανόησης σε αυθεντικά αφηγηματικά κείμενα διαφορετικής δομής 62 μαθητών και μαθητριών ηλικίας 7−8 χρονών και των παραγόντων που αλληλεπιδρούν στην ανάπτυξή της. Πρόκειται για μια έρευνα συσχετίσεων στα πλαίσια της οποίας διεξήχθη η διερεύνηση των σχέσεων πτυχών της αναγνωστικής ικανότητας, όπως η ικανότητα για αποκωδικοποίηση και η ταχύτητα αναγνώρισης των λέξεων του κειμένου − οι οποίες αναδεικνύονται, ακόμα και στις μέρες μας, ως κεντρικός στόχος για την κατάκτηση του γραμματισμού στις δύο πρώτες τάξεις της πρωτοβάθμιας εκπαίδευσης − με την ανάπτυξη εκείνων των ικανοτήτων που σχετίζονται με την αναγνωστική κατανόηση και αφορούν στον εντοπισμό και συνδυασμό πληροφοριών από το κείμενο όπως και στην παραγωγή συμπερασμάτων αναφορικά με το περιεχόμενό του, οι οποίες και συμβάλλουν ουσιωδώς στην κατασκευή μιας συνεκτικής αναπαράστασης των σχέσεων που περιγράφονται σε αυτό. Έχοντας ως βασικό σκοπό της (η έρευνα) να σκιαγραφήσει το προφίλ των παιδιών με ή χωρίς έλλειμμα αναγνωστικής κατανόησης, σχεδιάστηκαν πέντε έργα εκ των οποίων τα δύο διερεύνησαν το επίπεδο αναγνωστικής ευχέρειας των υποκειμένων του δείγματος σε μεμονωμένες λέξεις και λέξεις σε κείμενο ενώ τα υπόλοιπα τρία, μέσω της υποβολής τριών ειδών ερωτήσεων κλειστού τύπου, διερεύνησαν το επίπεδο αναγνωστικής κατανόησης τους. Βάσει των αποτελεσμάτων, θα μπορούσε να ειπωθεί ότι τα παιδιά που διέθεταν την ικανότητα εντοπισμού και ενοποίησης των πληροφοριών καθώς και την ικανότητα παραγωγής συμπερασμάτων σε ένα κείμενο διέθεταν εξίσου τις ικανότητες αυτές για οποιοδήποτε κείμενο, ανεξαρτήτως του βαθμού δυσκολίας όσον αφορά στη δομή ή το λεξιλόγιό του. Επίσης, το επίπεδο αναγνωστικής κατανόησης των παιδιών βρέθηκε να σχετίζεται στατιστικά σημαντικά τόσο με την περιοχή διαμονής των παιδιών – αστική και ημιαστική περιοχή − όσο και με το μορφωτικό επίπεδο των μητέρων τους. Και ενώ η ικανότητα αποκωδικοποίησης και το επίπεδο αναγνωστικής επάρκειας των παιδιών δε φάνηκε να σχετίζεται με το επίπεδο αναγνωστικής κατανόησης, τα ευρήματα μας επέτρεψαν να υποθέσουμε ότι μια ορισμένη ταχύτητα της ανάγνωσης ίσως να είναι αναγκαία για την κατανόηση και μάλλον σχετίζεται με τη διαφορά του επιπέδου αναγνωστικής κατανόησης των παιδιών. Ωστόσο, ως γενική διαπίστωση, θα μπορούσε να ειπωθεί ότι ενώ οι μαθητές και οι μαθήτριες της Β΄ τάξης διέθεταν ένα καλό επίπεδο αναγνωστικής ακρίβειας, αντιθέτως το επίπεδο αναγνωστικής κατανόησης δεν ήταν ικανοποιητικό με τα παιδιά να υπολείπονταν σημαντικά στην ικανότητα κατανόησης αφηγηματικών κειμένων.
description: Our research was about investigating the relations between the levels of reading comprehension of 62 pupils aged 7-8 years on authentic narrative texts of variable structure and the factors involved with its development. It is a research of associations that includes our study of the relations between different parts of reading skills, like the ability to decode and the speed of word identification – both, even nowadays, playing a central role in the process of literacy acquirement within the first two grades of primary education – and the development of those abilities of reading comprehension that incorporate locating and combining information in the text as much as drawing conclusions for its content contribute a lot in constructing a coherent representation of the relations described in it. In order to outline the profile of children with or without deficiencies in their reading skills, which was the main purpose of the research, we designed five tasks two of which studied the level of reading fluency in isolated words and words in a text, while the other three, by means of posing three types of closed questions, studied the level of reading comprehension. Based on the outcome, we would point that those children who were found able to locate and integrate information, or even, draw conclusions about a text, they could also use these abilities for all texts independent of their difficulty levels in structure or vocabulary. Moreover, the children’s reading abilities were found statistically highly involved both with their living area and their mothers’ education. And while the children’s decoding ability and reading competence did not seem to connect with levels of reading comprehension, there is evidence to let us assume that a certain reading speed might be necessary for understanding and is probably involved with different levels of reading comprehension. However, as a general point, we would say that, while the pupils of the second Grade possessed a good level of reading accuracy, their reading comprehension, on the other hand, was not acceptable and the children vastly lacked the ability to understand narrative texts.